Frodo Bublík

Frodo Bublik (, ) je románová postava zo série kníh Pán prsteňov. Postavu vytvoril John Ronald Reuel Tolkien. 

Frodo je hlavnou postavou v knihách Pán prsteňov. Bol hobitom z Grófstva, hobitskej ríše v Stredozemi, syn Droga a Primuly Bublíkovcov. Jeho rodičia mali na hobitov neobyčajnú smrť - utopili sa pri člnkovaní. Ako sirotu ho adoptoval jeho príbuzný Bilbo Bublík. Po ňom zdedil mocný prsteň zlého pána Mordoru Saurona a zaviazal sa, že ho zničí v ohni Hory osudu. Ako päťdesiatročný (čo pre hobitov nebol taký vysoký vek ako pre ľudí) sa vydal na výpravu z Grófstva do Mordoru. Spočiatku ho sprevádzali ďalší traja hobiti - jeho záhradník Sam Mukro, bratranec Chicho Brandylen a Pútnik "Pipin" Bral. V elfskej ríši Vododole sa okolo Froda a hobitov sformovalo takzvané Spoločenstvo prsteňa obohatené o čarodejníka Gandalfa, elfa Legolasa, trpaslíka Gimliho a ľudí Aragorna a Boromira.

Frodo je opisovaný ako veľmi odvážny na hobita, aj on však postupne prepadá zhubnému vplyvu Veľprsteňa, ktorý nesie.  

Kategória:Postavy z Pána prsteňov
Kategória:Hobiti Stredozeme